|  |
| --- |
| George Ezra |
|  
Ezra koncerto metu, 2017 m. |
| Biografija |
| Pilnas vardas | George Ezra Barnett |
| Gimė | 1993 m. birželio 7 d. (30 metų)Hartfordas, Anglija, Jungtinė Karalystė |
| Žanrai | Folkrokas, bliuzas, rokas |
| Veikla | Dainininkas ir dainų autorius |
| Aktyvumo metai | 2013–dabar |
| Įrašų kompanija | Columbia, Sony |
| Svetainė | www.georgeezra.com |

**George Ezra Barnett** (g. 1993 m. birželio 7 d.) yra Anglijos dainininkas ir dainų autorius. Išleidęs du nedidelės apimties albumus (EP), „Did You Hear The Rain?" 2013 m. spalį ir „Cassy O'" 2014 m. kovą, Ezra išgarsėjo išleidęs debiutinį singlą „Budapest", kuris pateko į klausomiausių dainų top dešimtuką daugybėje pasaulio šalių bei pasiekė pirmąją vietą Austrijoje, Naujojoje Zelandijoje ir Čekijoje.

Ezra debiutinis studijinis albumas „Wanted on Voyage", kuris buvo išleistas 2014 m. birželio 30 d. pasiekė pirmąją vietą Jungtinėje Karalystėje ir pateko į top dešimtuką dar septyniose šalyse. Albumas taip pat tapo trečiu labiausiai parduodamu 2014 m. albumu Jungtinėje Karalystėje. Zane Lowe, vienas populiariausių BBC Radio 1 didžėjų, pavadino jį „vienu labiausiai įtikinančių ir galingų šio meto jaunų vokalistų."

Jaunystė
--------

Ezra užaugo Hertforde, Anglijoje, lankė Bengeo pradinę ir Simon Balle mokyklas. 2011 m. jis išsikraustė į Bristolį studijuoti Britanijos ir Airijos moderniosios muzikos institute. Abu jo tėvai yra mokytojai.

Muzikinis stilius
-----------------

Pagrindiniais savo įkvėpėjais Ezra laiko Bob Dylan ir Woody Guthrie. Jo bosinis-baritoninis tembras apibūdinamas kaip primenantis bliuzo atlikėjus, *When the Gramophone Rings* pavadintas „ne jo metu balsu; jausmingu, senstelėjusiu tembru, kurį būtų daug labiau tikėtina išgirsti iš vietinio Alabamos žvejo, o ne iš 21 metų bristoliečio lūpų."

Nuo pat mažumės atsiradusi Dylano manija paskatino Ezrą domėtis ankstyvesniais JAV folk ir bliuzo atlikėjais. „Vien dėl įdomumo nusprendžiau patyrinėti, ko jis klausėsi," pasakojo jis. „Tada atradau Lead Belly, Woody Guthrie ir Howlin' Wolf kūrybą." Išklausęs Lead Belly dainų rinkinį, Ezra bandė dainuoti kaip jis. „Ant įrašo nugarėlės buvo parašyta, kad jo diapazonas buvo toks platus, jog turėjai pritildyti grotuvą," pasakojo Ezra. „Man patiko idėja dainuoti plačiu diapazonu, todėl pabandžiau ir man pavyko."

Muzikinė karjera
----------------

### 2013–dabartis: „Wanted on Voyage"

2013 m. birželį Ezra grojo ant BBC Introducing scenos, pristatančios naujus atlikėjus, Glastonburio festivalyje. 2013 m. spalį jis išleido debiutinį EP *Did You Hear the Rain?*. 2013 m. pabaigoje jo dainos „Did You Hear the Rain?" ir „Budapest" buvo pradėtos groti per BBC Radio 1. Jis buvo įtrauktas į MTV naujų 2014 m. atlikėjų, Vevo 2014 m. būtinų peržiūrėti ir iTunes naujų 2014 m. atlikėjų sąrašus. Ezra pateko į BBC Sound of 2014 nominantų sąrašą, kuriame užėmė penktąją vietą.

Daina „Budapest" Italijos Top 20 singlų sąraše pasiekė šeštąją vietą ir Italijos muzikos industrijos federacijos buvo paskelbta platinine. Atlikėjas apšildė atlikėjus Lianne La Havas ir Tom Odell bei grupę Bastille. 2014 m. kovą jis išleido antrąjį EP *Cassy O'*. Daina „Budapest" Jungtinėje Karalystėje buvo išleista birželio 13 d. debiutinis atlikėjo albumas „Wanted on Voyage "– birželio 30 d. Liepos 6 d. albumas pateko į UK Albumų topą ir užėmė trečiąją vietą. Albumas taip pat pateko į Australijos, Austrijos, Belgijos, Danijos, Vokietijos, Airijos, Naujosios Zelandijos ir Šveicarijos topus. Spalio 5 d. po keturiolikos savaičių nuo albumo debiuto, „Wanted on Voyage" pasiekė pirmąją vietą Jungtinės Karalystės albumų tope. Iki 2014 m. gruodžio Jungtinėje Karalystėje buvo parduota 678 156 albumo kopijos ir jis tapo trečiu perkamiausiu metų albumu šalyje. 2015 m. sausį albumas ir vėl atsiėmė pirmąją vietą Jungtinės Karalystės albumų tope.

2014 m. rugpjūčio 10 d. Ezra apšildė Robert Plant Glanstonburio Abbey Extravaganza renginyje. 2014 m. spalį atlikėjas išleido dainos „Listen To The Man" muzikinį klipą, kuriame pasirodė aktorius seras Ian McKellen. 2015 m. Ezra buvo nominuotas keturioms „Brit" apdovanojimų statulėlėms, tarp jų buvo Geriausio Britanijos albumo, Geriausio britų atlikėjo, Geriausio britų singlo ir Britanijos naujo atlikėjo nominacijos.

2015 m. pradžioje Ezra apšildė 16 Sam Smith koncertų atlikėjo ture po Šiaurės Ameriką. Vėliau jis apšildė ir airių atlikėjo Hozier koncertus JAV. 2015 m. kovo 28 d. Ezra kaip muzikinis svečias pasirodė „Saturday Night Live" laidoje.

Diskografija
------------

* *Wanted on Voyage* (2014)
* *Staying at Tamara's* (2018)
* *Gold Rush Kid* (2022)

Išnašos
-------

1. ↑
2. ↑  „SBS Alumni News - Simon Balle School". *simonballe.herts.sch.uk*. Suarchyvuotas originalas 2015-09-24. Nuoroda tikrinta 10 February 2015.
3. ↑  „George Ezra BIMM". bimm.co.uk. Nuoroda tikrinta 7 January 2015.
4. ↑  „George Ezra". exposedmagazine.co.uk. Nuoroda tikrinta 25 December 2014.
5. ↑  „REVIEW: GEORGE EZRA // DID YOU HEAR THE RAIN? EP". When the Gramophone Rings. Nuoroda tikrinta 11 January 2014.
6. ↑  Brian Mansfield, Special for USA TODAY (14 September 2014). „On the Verge: George Ezra arrives by way of 'Budapest'". USA Today. Nuoroda tikrinta 5 December 2014.
7. ↑  „George Ezra – Interview – DSCVR ONES TO WATCH 2014". Vevo. Nuoroda tikrinta 11 January 2014.
8. ↑  „Meet MTV's Brand New For 2014 Nominees!". MTV. 27 November 2013. Suarchyvuotas originalas 2014-10-30. Nuoroda tikrinta 4 November 2014.
9. ↑  „George Ezra - Interview: DSCVR ONES TO WATCH 2014". YouTube. 10 December 2013. Nuoroda tikrinta 4 November 2014.
10. ↑  Pakinkis, Tom (20 December 2013). „iTunes unveils its artist picks for 2014". *Music Week*. Nuoroda tikrinta 4 November 2014.
11. ↑  „Soundcheck – Introducing: George Ezra". Soundcheck. Nuoroda tikrinta 8 January 2014.
12. ↑  Šablonas:Cite certification
13. ↑  „George Ezra: No 5 in the BBC Sound of 2014". *The Guardian*. Nuoroda tikrinta 5 April 2014.
14. ↑  Ed Sheeran denies 5 Seconds Of Summer this week’s Number 1 album. Official Charts Company.
15. ↑  „George Ezra's Wanted On Voyage hits the Number 1 spot". *officialcharts.com*. Nuoroda tikrinta 10 February 2015.
16. ↑  Moss, Liv (1 January 2015). „The Official Top 40 Biggest Selling Artist Albums of 2014". Official Charts Company. Nuoroda tikrinta 1 January 2015.
17. ↑  „George Ezra's Wanted On Voyage reclaims Official Albums Chart Number 1". *officialcharts.com*. Nuoroda tikrinta 10 February 2015.
18. ↑  Pretty Good Digital. „2014 Glastonbury Abbey Extravaganza in pictures - Glastonbury Festival". *glastonburyfestivals.co.uk*. Nuoroda tikrinta 10 February 2015.
19. ↑
20. 1 2